Bilodid voitti Euroopan-mestaruuden 48 kg:n sarjassa Varsovassa 2017. Seuraavana vuonna hän voitti saman painoluokan maailmanmestaruuden sekä Bakun MM-kilpailuissa että alle 21-vuotiaiden MM-kisoissa. Vuonna 2019 hän voitti 48-kiloisissa kultaa Minskin Euroopan kisoissa ja Tokion MM-kilpailuissa. Hän saavutti 48-kiloisissa EM-hopeaa Lissabonissa 2021. Vuodelle 2021 siirretyissä Tokion olympialaisissa Bilodid voitti 48 kg:n sarjassa pronssia.